stanford-oval/wikipedia huggingface dataset:
Crossroads – tienristeyksessä

| Crossroads – tienristeyksessä> Crossroads |
| --- | --- |

Ohjaaja:  Tamra Davis
Käsikirjoittaja:  Shonda Rhimes
Tuottaja:  Ann Carli
Säveltäjä:  Trevor Jones
Kuvaaja:  Eric Alan Edwards
Leikkaaja:  Melissa Kent
Pääosat:  Britney Spears Anson Mount Zoë Saldaña Taryn Manning  Dan Aykroyd Kim Cattrall Justin Long
Valmistustiedot
Valmistusmaa:  Yhdysvallat
Tuotantoyhtiö:  Paramount
Levittäjä:  Paramount Pictures Netflix
Ensi-ilta:  2002
Kesto:  93 minuuttia
Alkuperäiskieli:  Englanti
Budjetti:  12 000 000$
Aiheesta muualla
IMDb 
Elonet
AllMovie
Infobox OKNimi-testi OK: 
Crossroads – tienristeyksessä (Crossroads) on yhdysvaltalainen elokuva vuodelta 2002. Siinä käsitellään ystävyyttä, rakkautta ja perhesuhteita, eli nuorten ongelmia.
Juoni

Crossroads kertoo kolmesta lapsuuden ystävästä, Kitistä, Mimistä, ja Lucysta, jotka haluavat päästä eri syistä toiselle puolelle maata. Kit menee tapaamaan poikaystäväänsä, Mimi menee levytyssopimuskilpailuun ja Lucy menee tapaamaan äitiään. Kaikki alkaa kun koulun päättäjäisiltana he menevät kaivamaan toivelaatikon maasta, jonka he sinne pienenä hautasivat. Entiset ystävykset lähtevät Benin kyydillä Kaliforniaan ja ystävystyvät uudelleen matkalla.
Näyttelijät

| 0 | 1 | 2 |
| --- | --- | --- |
|   Britney Spears   | … |   Lucy Wagner   |
|   Anson Mount   | … |   Ben   |
|   Zoë Saldaña   | … |   Kit   |
|   Taryn Manning   | … |   Mimi   |
|   Dan Aykroyd   | … |   Pete Wagner   |
|   Kim Cattrall   | … |   Caroline   |
|   Justin Long   | … |   Henry   |
|   Beverly Johnson   | … |   Kittin äiti    |
|   Bahni Turpin   | … |   Ms. Jenson   |
|   Kool Moe Dee   | … |   Bar Owner   |
|   Richard Voll   | … |   Dylan   |
|   Dajine Colon   | … |   Nuori Kit   |
|   Jamie Lynn Spears   | … |   Nuori Lucy   |
|   Crystal Milton   | … |   Nuori Mimi   |
Ciboure

Maurice Ravelin syntymäkoti
Ciboure (baskiksi Ziburu) on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 6 283 asukasta vuoden 1999 väestönlaskennassa. Cibouren pinta-ala on seitsemän neliökilometriä.
Tunnettuja Cibourelaisia

Maurice Ravel, säveltäjä
Stairway to Fairyland

| Stairway to Fairyland Freedom Call |
| --- | --- | --- |

Studioalbumin tiedot
 Julkaistu: 7. toukokuuta 1999
 Tyylilaji: Power metal
 Kesto: 54.50
 Levy-yhtiö: Steamhammer
Freedom Callin muut julkaisut
|   | Stairway to Fairyland 1999 | Crystal Empire 2001 |
Stairway to Fairyland on saksalaisen power metal -yhtye Freedom Callin vuonna 1999 julkaistu ensimmäinen studioalbumi.
Kappaleluettelo

Over the Rainbow – 5.51
Tears Falling – 5.37
Fairyland – 5.28
Shine On – 5.42
We Are One – 4.54
Hymn to the Brave – 3.59
Tears of Taragon – 6.54
Graceland – 5.34
Holy Knight – 5.00
Another Day – 5.51
Kingdom Come (bonuskappale, julkaistu vain Japanissa ja Koreassa)
Kokoonpano

Chris Bay – laulu, kitara, kosketinsoittimet
Sascha Gerstner – kitara
Ilker Ersin – basso
Dan Zimmermann – rummut
Aiheesta muualla

Stairway to Fairyland Discogsissa. (englanniksi)
Albumi Stairway to Fairyland Encyclopaedia Metallum -sivustolla (englanniksi)
Cicero (Illinois)

| Cicero |
| --- | --- |

Valtio:  Yhdysvallat
Osavaltio:  Illinois
Väkiluku (2019):  83 147
 
 https://thetownofcicero.com/ 
Infobox OKVirheellinen NIMI-arvo: 
Cicero on kaupunki Illinoisin osavaltiossa Yhdysvalloissa. Se sijaitsee Cookin piirikunnassa. Kaupungissa asuu 83 147 asukasta, joiden keski-ikä on 30 vuotta. Kaupungin nimi tulee Marcus Tullius Ciceron nimestä. Kaupunki asutettiin 1830-luvulla ja perustettiin vuonna 1857.
Väestö

Ciceron 83 147 asukkaasta 18,2 prosenttia asuu köyhyydessä. Kaupungissa äänestetään selvästi enemmän demokraatteja kuin republikaaneja. Vuoden 2016 vaaleissa demokraattien Hillary Clinton sai 74,7 prosenttia äänistä. Muualla Illinoisissa on kuitenkin paljon piirikuntia, joissa äänestetään enemmän republikaaneja.
Yli 40 prosenttia kaupungin väestöstä on syntynyt ulkomailla. Se on suurempi luku kuin Yhdysvaltojen, Illinoisin tai Cookin piirikunnan keskiarvo. Ulkomailla syntyneet ovat myös vanhempia kuin Yhdysvalloissa syntyneet. Yhdysvalloissa syntyneiden keski-ikä on vain 19 vuotta, mutta ulkomailla syntyneiden keski-ikä on 45 vuotta. 21,7 prosenttia yhdysvaltalaisista kaupungissa on 5-17-vuotiaita. 73 prosentilla kaupungin asukkaista on Yhdysvaltojen kansalaisuus.
Veteraaneja on 1 202. Yleisin sota, missä he ovat taistelleet, on Vietnamin sota.
Stina Petersen

| 0 | 1 | 2 | 3 |
| --- | --- | --- | --- |
 Stina Petersen vuonna 2017.
Henkilötiedot
Koko nimi: Stina Lykke Petersen
Syntymäaika: 9. helmikuuta 1986 (ikä 38)
Pelipaikka: maalivahti
Maajoukkue
| 2011–2018 | Tanska | 83 | (0) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 10.7.2020.
Stina Lykke Petersen (s. 9. helmikuuta 1986) on tanskalainen jalkapalloilija, pelipaikaltaan maalivahti. Hän on pelannut Tanskan naisten maajoukkueessa 83 maaottelua. Hän oli Tanskan joukkueen ykkösmaalivahti vuoden 2013 EM-kisoissa, joissa Tanska ylsi välieriin saakka, ja vuoden 2017 EM-kisoissa, joissa Tanska saavutti hopeaa. Ensimmäisen naisten maaottelunsa hän pelasi maaliskuussa 2011 ja viimeisen syyskuussa 2018.
Petersen on edustanut seuratasolla Odense BK:ta vuoteen 2006, BSF:ää vuosina 2006–2008, Brøndby IF:ää vuosina 2009–2013, saksalaista MSV Duisburgia vuosina 2013–2014, saksalaista 1. FC Kölniä vuosina 2014–2015, Odensea ja ruotsalaista Kristianstad DFF:ää vuonna 2016, KoldingQ:ta vuosina 2017–2018 sekä HB Køgeä vuonna 2020.
Stine Ballisager Pedersen

Stine Ballisager Pedersen (s. 3. tammikuuta 1994) on tanskalainen jalkapalloilija, pelipaikaltaan puolustaja. Hän on pelannut Tanskan naisten maajoukkueessa kesäkuun 2022 loppuun mennessä 31 maaottelua ja tehnyt niissä kaksi maalia, lokakuussa 2019 EM-karsintaottelussa Bosnia ja Hertsegovinaa sekä maaliskuussa 2020 Algarve Cupin ottelussa Belgiaa vastaan. Ensimmäisen maaottelunsa hän pelasi joulukuussa 2012 Brasiliaa vastaan.
Pedersen on edustanut seuratasolla kotimaassaan Team Viborgia vuoteen 2012, IK Skovbakkenia kausina 2012–2017 ja VSK Aarhusia kesästä 2017 helmikuun 2018 loppuun sekä norjalaista Vålerengaa maaliskuusta 2018 alkaen.
Sopiny

| Sopiny Сопины |
| --- | --- |
 Sopiny
 Koordinaatit: 58°40′48″N, 34°7′8″E 
Valtio:  Venäjä
Subjekti:  Novgorodin alue
Piiri:  Borovitši
Kunta:  Kontšanskoje-Suvorovskoje
Hallinto:  
 – Asutustyyppi:  kylä
Väkiluku (2011):  38
Infobox OKVirheellinen NIMI-arvo: 
Sopiny (ven. Сопины) on kylä Novgorodin alueen Borovitšin piirin Kontšanskoje-Suvorovskojen kunnassa Venäjällä. Se sijaitsee pienen Sopinskojejärven itärannalla neljä kilometriä Kontšanskoje-Suvorovskojesta koilliseen. Kylässä on 38 asukasta (vuonna 2011).
Sopinyn pogosta ja paikalla sijainnut pieni luostari mainitaan 1500-luvun asiakirjoissa. Luostari lakkautettiin 1700-luvulla ja sen kirkon alttarin paikalle pystytettiin tsasouna. 1700–1800-luvuilla kylään rakennettiin kaksi kirkkoa. Myöhemmin se kuului Kontšanskojen volostiin.
Kylä koostuu puutarhapalstojen ympäröimistä omakotitaloista. Sen lähellä sijaitsee 700–900-luvuilta peräisin oleva asuinpaikka ja kumpuhauta. Nähtävyyksiä ovat vuosina 1747–1762 pystytetty Neitsyt Marian syntymän kirkko sekä Aleksandr Suvorovin vuosina 1800–1801 rakennuttama Pyhän Kolminaisuuden kirkko. Kylässä toimii kauppa ja sieltä on linja-autoyhteys Borovitšiin.
Crack (tietotekniikka)

Crack tai kräkki tarkoittaa tietotekniikassa yleensä ohjelmaa, joka poistaa tai ohittaa toisen ohjelman kopiosuojauksen tai esimerkiksi trial/demo-versiosta aikarajoituksen. Crack-nimitystä käytetään usein myös salasanan purkuohjelmista. Esimerkiksi ns. No-CD-crackit poistavat pelin vaatimuksen asettaa pelin CD-asemaan peliä käynnistettäessä.
Sopor

| Horros> Luokitus |
| --- | --- |
ICD-10:  R40.1
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Sopor (latinaa, sukua latinan sanalle somnus) eli horros tarkoittaa syvää unta, josta nukkujaa ei helposti saa hereille kuin enintään hetkellisesti. Tilan voivat aiheuttaa esimerkiksi unilääkkeet. Sanasta johtuvat myös termit soporoosi ja soporoosinen, "horroksissa oleva", "horteinen".
Insuliinišokkihoidon toisen vaiheen ensimmäistä jaksoa sanotaan soporiksi, toinen on kooma.
Metakvaloni-unilääkettä on myös markkinoitu tuotenimellä Sopor.
Crotchduster

Crotchduster on extreme metallia parodioiva yhtye Floridasta, Yhdysvalloista.
Historia

Crotchduster on Capharnaumin Jason Suecofin sivuprojekti. Yhtye tunnetaan tavastaan sekoittaa teknisesti hyvin monimutkaista avantgarde -musiikkia sanoituksiin, jotka liikkuvat riettaan ja täyden järjettömyyden välillä. Yhtyeen musiikkityyli perustuu erilaisten musiikkityylien vastakkainasettelulle, esimerkiksi yhden tahdin aikana vaihtaminen rapista death metaliin.
Yhtye käyttää rumpukoneita, sillä yhtyeen rumpali Cain on koira. Koiraa kuullaan kappaleessa Cain Sings the Blues, jossa se puuskuttaa taustalla. Lisäksi se mainitaan useissa yhtyeen hupailuissa, erityisesti eräässä Crotchopuksen osassa, jossa yhtye vastaa haukkumakirjeisiin.
Jäsenet

Slippery Jim – laulu
Fornicus "Fuckmouth" McFlappy (Jason Suecof) – laulu, kitara
Cain – rummut
Diskografia

Big Fat Box of Shit (2004,  Willowtip Records)
Soli Labbart

Solveig Hildigun Rosenqvist-Labbart (21. joulukuuta 1922 Vaasa – 17. kesäkuuta 2003 Tukholma, Ruotsi) oli suomalainen näyttelijä. Hän voitti Jussi-palkinnon parhaasta naispääosasta TV-elokuvassa Kunniallinen petkuttaja (1985) vuonna 1986.
Labbartin elokuvanäyttelijän ura käynnistyi varsinaisesti Ralf Långbackan elokuvassa Herr Puntila och hans dräng Matti (1979), joka perustuu Hella Wuolijoen ja Bertolt Brechtin näytelmään. Tämän jälkeen hän näytteli Lemmingin äitiä Kalle Holmbergin ohjaamassa ja Paavo Haavikon kirjoittamassa Kalevalaan pohjautuvassa TV-elokuvassa Rauta-aika (1982), sekä Matti Ijäksen elokuvassa Painija (1985). Hän oli kiinnitettynä Turun ja Vaasan ruotsinkielisiin teattereihin vuosina 1951–1980.
Labbartin useista elokuvarooleista muistetaan mm. Äitee Kyyrölä, jota hän näytteli Olli Soinion kauhukomedioissa Kuutamosonaatti (1988) ja Kuutamosonaatti 2: Kadunlakaisijat (1991). Labbart on esiintynyt myös muun muassa Mika Kaurismäen elokuvissa Paperitähti (1989), The Last Border – viimeisellä rajalla (1993) ja Highway Society (2000).
Labbart menehtyi pitkällisen keuhkosairauden jälkeen hoitokodissa Tukholmassa kesäkuussa 2003. Hän oli naimisissa näyttelijä Rolf Labbartin kanssa.
Aiheesta muualla

Soli Labbartin muistokirjoitus Helsingin Sanomissa (Arkistoitu – Internet Archive) 17.6.2003.
Soli Labbart Elonetissä.
Soli Labbart Internet Movie Databasessa. (englanniksi)
Stuart Symington

Stuart Symington
William Stuart Symington Jr. (26. kesäkuuta 1901 Amherst, Massachusetts – 14. joulukuuta 1988 New Canaan, Connecticut) oli yhdysvaltalainen demokraattipoliitikko, joka toimi senaattorina 1953–1976.
Symington opiskeli Yalen yliopistossa, muttei suorittanut tutkintoa. Hän avioitui senaattori James W. Wadsworth Juniorin tyttären kanssa, toimi 12 vuotta liikkeenjohtotehtävissä appiukkonsa yrityksessä, keräsi näin huomattavan omaisuuden ja yritti vetäytyä työelämästä 37-vuotiaana. Hänelle tarjottiin kuitenkin johtajuutta missourilaisesta Emerson Electric -yrityksestä, joka kaipasi saneeraajaa. Sodan alettua presidentti Harry S. Truman kutsui hänet hallituksensa erityistehtäviin, jotka huipentuivat ilmailuministerikauteen 1947–1950. Missourin senaattoriksi hänet valittiin 1953.
Symington pyrki demokraattien presidenttiehdokkaaksi vuonna 1960, mutta ehdokkaaksi nimitettiin John F. Kennedy.
Symingtonin poikia ovat entinen kongressiedustaja James Symington ja Stuart Symington III.
Dawson City

| Dawson City |
| --- | --- |
 Dawson City ja Yukonjoki
Valtio:  Kanada
Territorio:  Yukon
Perustettu:  1896
Hallinto:  
 – Pormestari:  Wayne Potoroka
Pinta-ala:  
 – Kokonaispinta-ala:  32,45 km²
Korkeus:  370 m
Väkiluku (2016):  1 375
 – Väestötiheys:  42,4 as./km²
 
 www.cityofdawson.ca 
Infobox OKVirheellinen NIMI-arvo: 
Dawson City on noin 1 400 asukkaan kaupunki Yukonin territoriossa, Kanadassa. Kaupunki sijaitsee lähellä Kanadan ja Alaskan välistä rajaa. Siellä käy vuosittain noin 60 000 matkailijaa. Sen pääelinkeinoja ovat kullankaivanta ja matkailu.
Historiaa

Kaupunki sai nimensä geologi George M. Dawsonin mukaan vuonna 1897. Se oli territorion pääkaupunki vuosina 1898–1952. Kaupunki kukoisti Klondiken kultaryntäyksen aikana. Enimmillään asukkaita oli 40 000. Vuonna 1902 kultakuume oli ohi ja asukkaita jäljellä enää noin viisituhatta.
Kirjailija Jack London asui Dawson Cityssä kultaryntäyksen aikana.
Aiheesta muualla

Kuvia tai muita tiedostoja aiheesta Dawson City Wikimedia Commonsissa
Ratsupoliiseja Dawson Cityssä heinäkuussa 1900
Dawson

Dawson voi tarkoittaa seuraavia:
Dawson City, kaupunki Yukonin territoriossa, Kanadassa, Klondyken alueen keskus
Dawson Route, Kanadan itä- ja länsiosien välinen vankkuritie 1870-luvulla
Dawson, suomalainen hard rock -yhtye
Henkilöitä

Anna Dawson (s. 1937), englantilainen näyttelijä
Anthony Dawson (1916–1992), skotlantilainen näyttelijä
Charles Dawson (1864–1916), brittiläinen lakimies ja harrastaja-arkeologi, väärennetyn Piltdownin ihmisen löytäjä
Charlotte Dawson (1966–2014), uusiseelantilainen televisioesiintyjä
Craig Dawson (s. 1990), englantilainen jalkapalloilija
Edward Dawson (1907–1968), kanadalainen koripalloilija
Geoffrey Dawson (1874–1944), brittiläinen journalisti, The Timesin päätoimittaja 1912–1919 ja 1923–1941
George M. Dawson (1894–1901), kanadalainen geologi ja tutkimusmatkailija
Jacob Dawson (s. 1993), brittiläinen soutaja, olympiavoittaja ja maailmanmestari
John Dawson-Damer (1941–2000), brittiläis-australialainen moottoriurheilija
Kimya Dawson (s. 1972), yhdysvaltalainen laulaja ja laulunkirjoittaja
Lynne Dawson (s. 1956), brittiläinen oopperalaulaja
Michael Dawson (s. 1983), englantilainen jalkapalloilija
Rosario Dawson (s. 1979), yhdysvaltalainen näyttelijä ja laulaja
Roxann Dawson (s. 1958), yhdysvaltalainen näyttelijä, ohjaaja ja tuottaja
Sandra Dawson (s. 1946), brittiläinen yhteiskuntatieteilijä
Shane Dawson, Shane Lee Yaw (s. 1988), yhdysvaltalainen YouTube-näyttelijä ja koomikko
Smoky Dawson (1913–2008), australialainen country-muusikko
Steve Dawson (s. 1951), brittiläinen basisti
Thomas Rayner Dawson (1889–1951), englantilainen šakkitoimittaja ja šakkitehtävien laatija
Toby Dawson, Kim Soo-cheol (s. 1978), korealais-yhdysvaltalainen freestyle-hiihtäjä
Henkilöitä > Kuvitteellisia henkilöitä

Jack Dawson, toinen päähenkilöistä elokuvassa Titanic
Michael Dawson, LostLost-televisiosarjan hahmo
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dawson”, voi hakea sivunnimihaulla, laajalla sivunnimihaulla tai tekstihaulla.
Dasjat

Dasjat olivat muinaisintialaisen eepoksen Rigvedan mukaan arjalaisten vihollisia. Monesti dasjat liitetään varhaiseen Induskulttuuriin, mutta nyttemmin esimerkiksi suomalainen indologi Parpola väittää dasjojen olleen indoiranilaisten iranilainen haara, joka
asutti muun muassa BMAC-kulttuurin aluetta Etelä-Turkmenistanissa ennen arjalaisten hyökkäystä sinne. Kuvaan sopii se, että Etelä-Turkmenistanista on löydetty monin sisäkkäisin muurein varustettuja linnoituksia, jollaisia kuvataan Rigvedassa dasjoilla olleen. Myös Kaspianmeren itäpuoliseen alueeseen on myöhemmin viitattu äänteellisesti sanaa dasja, dasa muistuttavilla nimillä Dahistun jne.
Civilization Revolution 2

| Civilization Revolution 2 |
| --- | --- |

Kehittäjä:  Firaxis Games
Julkaisija:  2K Games
Jakelija:  Take-Two Interactive, Google Play ja App Store
Suunnittelija:  Sid Meier
Pelisarja:  Civilization
Julkaistu:  2014
Lajityyppi:  vuoropohjainen strategiapeli (en)
Pelimuoto:  moninpeli ja yksinpeli
Alusta:  iOS, Android
Jakelumuoto:  Digitaalinen lataus
Lisää peliartikkeleitaVideopelien teemasivulla
Civilization Revolution 2 on jatko-osa Civilization Revolutionille, joka julkaistiin ainoastaan iOSille ja Androidille. Myöhemmin julkaistiin myös Civilization Revolution 2 Plus PlayStation Vitalle.
Pelaaminen

Civilization Revolution 2 alkaa vuodesta 4 000 eaa. Alussa pelaajalle annetaan yksi uudisasukas, joka voi perustaa kaupungin. Aluksi vuoron pituus on 100 vuotta, pelin lopussa vain kaksi vuotta. Pelaajan tehtävä on kehittää valtakuntaansa niin teknologian, talouden, kulttuurin kuin sotilaallisen voimansa turvin. Peli päättyy viimeistään vuonna 2 100, jolloin korkeimman pistemäärän saavuttanut pelaaja voittaa. Peli sisältää myös neljä muuta voittomahdollisuutta, joita ovat:
Kulttuurivoitto, saavutetaan kun pelaaja on saanut 20 suurhenkilöä, rakentanut 20 ihmettä ja/tai käännyttänyt saman verran kaupunkeja tai millä tahansa kombinaatiolla edellä mainituista sekä rakentamalla Yhdistyneet Kansakunnat -ihmeen
Sotilaallinen voitto, saavutetaan valtaamalla kaikkien muiden maiden pääkaupungit
Teknologiavoitto, saavutetaan laukaisemalla avaruusalus ja saapumalla Alfa Centauriin
Talousvoitto, saavutetaan keräämällä 20 000 kultaa ja rakentamalla Maailmanpankki-ihme
Sisältö > Yksiköt

Civ Rev 2 sisältää 32 erilaista yksikköä, 8 enemmän kuin edeltäjänsä. Näistä 19 on maajoukkoja, 7 laivastoon kuuluvia ja loput lentokoneita.
| Maavoimat | Tyyppi | Hinta | Teknologia | Hyökkäys/Puolustus | Liike | Pommitus (Hyökkäys muurilta) |
| --- | --- | --- | --- | --- | --- | --- |
| Soturi | Hyökkäävä | 10 | - | 1/1 | 1 | - |
| Legioona | Hyökkäävä | 10 | Raudan työstäminen | 2/1 | 1 | - |
| Hevosmies | Hyökkäävä | 20 | Ratsastus | 2/1 | 2 | - |
| Ritari | Hyökkäävä | 25 | Feudalismi | 4/2 | 2 | - |
| Rynnäkköpanssarivaunu | Hyökkäävä | 40 | Auto | 10/4 | 4 | - |
| Taistelupanssarivaunu | Hyökkäävä | 50 | Polttomoottori | 10/6 | 3 | 10 |
| Erikoisjoukot | Hyökkäävä | 50 | Moderni sodankäynti | 8/4 | 1 | - |
| Jousiampuja | Puolustava | 10 | Pronssin työstäminen | 1/2 | 1 | 1 |
| Peitsimies | Puolustava | 15 | Demokratia | 1/3 | 1 | 0 |
| Kiväärimies | Puolustava | 20 | Ruuti | 3/5 | 1 | 3 |
| Moderni jalkaväki | Puolustava | 30 | Massatuotanto | 4/8 | 1 | 4 |
| Katapultti | Pitkän matkan | 20 | Matematiikka | 4/1 | 1 | 4 |
| Tykki | Pitkän matkan | 30 | Metallurgia | 6/2 | 1 | 6 |
| Raketinheitin | Pitkän matkan | 50 | Auto | 16/2 | 2 | 16 |
| Uudisasukas | Muu | 20 | - | 0/0 | 2 | - |
| Karavaani | Muu | 30 | Valuutta | 0/0 | 3 | - |
| Vakooja | Muu | 25 | Kirjoitustaito | 0/0 (1/1) | 2 | - |
| Merimies | Muu | - | - | 0/11 | 1 | - |
| Laivasto | Hinta | Teknologia | Hyökkäys/Puolustus | Liike | Tulituki |
| --- | --- | --- | --- | --- | --- |
| Kaleeri | 30 | - | 1/1 | 2 | - |
| Kaljuuna | 30 | Navigaatio | 2/2 | 3 | 1 |
| Risteilijä | 40 | Höyryvoima | 6/6 | 5 | 3 |
| Taistelulaiva | 80 | Teräs | 12/18 | 4 | 6 |
| Sukellusvene | 25 | Sähkö | 12/2 | 2 | - |
| Lentotukialus | 200 | Moderni sodankäynti | 5/10 | 4 | 2 |
| Supertankkeri | 180 | Globalisaatio | 0/0 | 5 | - |
| Ilmavoimat | Hinta | Teknologia | Hyökkäys/Puolustus | Liike | Polttoaine |
| --- | --- | --- | --- | --- | --- |
| Hävittäjä | 30 | Lentäminen | 6/4 | 8 | 2 |
| Pommikone | 60 | Kehittynyt lentäminen | 18/3 | 6 | 4 |
| Suihkuhävittäjä | 50 | Laser | 10/5 | 10 | Tulossa |
| Häivepommikone | 100 | Laser | 25/4 | 8 | Tulossa |
| Rahtilentokone | 120 | Kehittynyt lentäminen | 0/6 | 10 | Tulossa |
| Miehittämätön lennokki | 20 | Tekoäly | 3/2 | 5 | Tulossa |
Stina Rautelin

| Stina Rautelin> Henkilötiedot |
| --- | --- |
Koko nimi:  Stina Agnes Elisabeth Rautelin
Syntynyt: 25. lokakuuta 1963 Helsinki
Kuollut: 26. huhtikuuta 2023 (59 vuotta)
Kansalaisuus:   Suomi
Ammatti:  näyttelijä
Näyttelijä
Aktiivisena:  1985
Merkittävät roolit:  Lena Klingström (Beck) Andrea Melin (Rederiet) Carita (16)
Aiheesta muualla
IMDb 
Elonet
Stina Agnes Elisabeth Rautelin (25. lokakuuta 1963 Helsinki – 26. huhtikuuta 2023) oli suomalainen Tukholmassa asunut näyttelijä. Teatterikorkeakoulussa opiskellut Rautelin nähtiin Suomessa muun muassa televisioelokuvissa Caprice Classic (1991) ja Kasvoton mies (1995). Ruotsissa hänet tunnettiin parhaiten roolistaan Lena Klingströminä 15 Beck-elokuvassa. Lisäksi hän näytteli televisiosarjoissa Varustamo ja Radioskugga.
Rautelin työskenteli näyttelijänä myös teatterissa. Hänet kiinnitettiin Tukholman kaupunginteatteriin vuonna 2001.
Rautelin kuoli 59-vuotiaana huhtikuussa 2023. Hän sairasti syöpää.
Aiheesta muualla

Stina Rautelin Internet Movie Databasessa. (englanniksi)
Stina Rautelin Elonetissä.
Stina Rautelin Svensk Filmdatabasissa (englanniksi, ruotsiksi)
Dasiá

Dasián saari Skópeloksen Milián rannalta nähtynä.
| --- | --- |
Muut nimet:  Désa (Δέσα), Ntésa (Ντέσα)
Sijainti:  39°07′00″N, 23°38′15″E, Skópelos Sporadit, Thessalia Kreikka
Saariryhmä:  Pohjoiset Sporadit
Merialue:  Egeanmeri, Välimeri
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Dasiá (kreik. Δασιά) eli Désa (Δέσα, myös Ntésa, Ντέσα) on pieni Kreikan saari, joka kuuluu Pohjoisten Sporadien saariryhmään ja sijaitsee lähellä Skópelosta. Saari on asumaton (vuonna 2011). Hallinnollisesti Dasiá kuuluu Skópeloksen kuntaan, Sporadien alueyksikköön ja Thessalian alueeseen.
Dasiá sijaitsee Skópeloksen länsirannikolla Pánormoksen kylän edustalla. Saaret erottaa toisistaan noin 800 metriä leveä salmi.
Simon Kananeus

Pyhä Simon, Peter Paul Rubensin maalaus vuodelta 1611 sarjassa Kaksitoista apostolia Museo del Pradossa, Madridissa
James Tissotin maalaus Simon Kananeuksesta.
Pyhä Simon ja hänen attribuuttinaan saha
Pyhän Simon, Francesco Morettin veistos Lateraanikirkossa
Simon Kananeus eli Simon Kiivailija oli synoptisten evankeliumien ja Apostolien tekojen mukaan yksi Jeesuksen kahdestatoista opetuslapsesta ja apostoleista. Johanneksen evankeliumissa häntä ei mainita. Hänellä oli lisänimi erotukseksi Simon Pietarista, ja häntä kutsuttiin Kananeukseksi Matteuksen ja Markuksen evankeliumeissa, ja Kiivailijaksi (selootti) Luukkaan evankeliumissa ja Apostolien teoissa.
Lisänimet ja samastukset

Luukkaan evankeliumissa ja Apostolien teoissa käytetty lisänimi ”kiivailija” kirjoitetaan kreikankielisessä Westcott-Hortin laitoksessa ζηλωτης, joka translitteroituna on ”zelotes”. Saman laitoksen mukaan Markuksen ja Matteuksen evankeliumeissa käytetty lisänimi ”kananeus” on kreikan kielellä Κανανιτης, ja se on meidän kirjaimistoomme muutettuna ”kananites”
. Kanaanites tarkoittaa Kaanaanmaalla asuvia, kanaanilaisia, joita olivat muun muassa foinikialaiset. Sana zelotes taas tarkoittaa selootteja, Rooman valtaa vastustaneista kapinallisia, "kiivailijoita", joilla oli 1. vuosisadalla oma juutalainen puolue. Sanaa selootit on käyttänyt alkujaan historioitsija Josefus kirjassaan "Bellum Iudaicum" noin 75-79. Kirjan kronologian mukaan sanaa käytettiin ensimmäisen kerran vuoden 63 paikkeille sijoittuvien tapahtumien yhteydessä. 
Sen perusteella on epäilty, että vielä vuonna 30 ei puoluetta tällä nimellä tunnettu. Tässä mielessä Josefusta tukisi myös Raamattu, jossa ei tällaisesta puolueesta ole mainintaa. On esitetty, että lisänimen "Kiivailija" (selootti) olisi antanut Simonille vasta evankeliumin kirjoittaja.
Catholic Encyclopediassa mainitaan, että apostoli Simon Kananeuksen on myös arveltu olleen sama henkilö kuin Markuksen evankeliumissa mainittu Jeesuksen veli, joka katolisen käsityksen mukaan itse asiassa olikin Jeesuksen serkku tai Joosefin poika edellisestä avioliitosta.